แบงก์โน้ตส์
ได้ใจครับ
30 ต.ค. 2565

ได้ใจครับ
โดย..ทีมข่าวการเงิน
พนักงานแบงก์ถือเป็นอีกหนึ่งอาชีพที่ต้องเสียสละให้บริการประชาชนในยามน้ำท่วม แม้จะเป็นผู้ประสบภัย แต่ก็ลุยฝ่ากระแสน้ำมาทำงาน 
แบงก์จึงทยอยออกมาตรการช่วยเหลือพนักงานถูกน้ำท่วม ชนิดไม่มีใครยอมน้อยหน้าใคร 
ไทยพาณิชย์ปลอบขวัญด้วยเงินช่วยเหลือเบื้องต้นเบาะๆ 1 หมื่นบาท พร้อมเงินกู้ดอกเบี้ยต่ำอีก 4 แสนบาท
กสิกรไทยให้เงินกู้ฉุกเฉิน 1 เท่าของเงินเดือน โดยไม่คิดดอกเบี้ย พร้อมให้เงินกู้ซ่อมแซมบ้านและทรัพย์สินอีก 4 หมื่นบาท 
กรุงศรีฯ ช่วยทันที 1 หมื่นบาท เงินกู้ปลอดดอกเบี้ยซ่อมแซมบ้านไม่เกิน 2 แสนบาท
มาทีหลังดังกว่า ต้องยกให้ซีไอเอ็มบี ไทย ดร.แซมสุภัค ศิวะรักษ์ ประธานเจ้าหน้าที่บริหาร สั่งทุ่มเงินช่วยเหลือ 2 หมื่นบาท เงินกู้ฉุกเฉินปลอดดอกเบี้ย 5 ปี สูงสุด 3 แสนบาท 
เอาไปเลย เอาใจพนักงานไปได้เลย